Nr. L 387/46 De Europæiske Fællesskabers Tidende 31. 12. 92 KOMMISSIONENS FORORDNING (EØF) Nr. 3830/92 af 28. december 1992 om afskaffelse af told og faste elementer i samhandelen mellem De Ti og Spanien og om anvendelse i Spanien af tolden i Den Fælles Toldtarif i handelen med tredjelande fra den 1. januar 1993 KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til akten vedrørende Spaniens og Portu- gals tiltrædelse, særlig artikel 75, stk. 4 ud fra følgende betragtninger : Ifølge tiltrædelsesakten er det muligt at afskaffe tolden og andre elementer for landbrugsprodukter, der indgår i samhandelen mellem Spanien og De Ti; de samme bestemmelser gør det muligt at fremskynde tilnærmelsen af Spaniens toldsatser til Den Fælles Toldtarif ; i henhold til aktens artikel 78 anvendes den samme regel for . nedsættelse af de faste elementer i Spanien, der skal beskytte forarbejdningsindustrien ; Spanien har indgivet anmodninger i denne forbindelse ; gennemførelsen af enhedsmarkedet uden indre grænser pr. 1. januar 1993 gør det nødvendigt at afskaffe tolden og andre elementer i samhandelen mellem De Ti og Spanien og anvende ensartede toldsatser i handelen med tredje- lande; - de i denne forordning fastsatte foranstaltninger er i over- ensstemmelse med udtalelse fra alle de berørte forvalt- ningskomitéer — UDSTEDT FØLGENDE FORORDNING : Artikel 1 1.  Fra den 1. januar 1993: — afskaffer Spanien tolden og de faste elementer, der skal beskytte forarbejdningsindustrien, for produkter, der er omfattet af en fælles markedsordning, i samhandelen med De Ti — afskaffes den told og de faste elementer, der skal beskytte forarbejdningsindustrien, og som De Ti anvender ved indførsel fra Spanien. 2. Fraden 1. januar 1993 anvender Spanien i handelen med tredjelande den told, som De Ti anvender. Artikel 2 Denne forordning træder i kraft den 1. januar 1993. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 28. december 1992. På Kommissionens vegne Ray MAC SHARRY Medlem af Kommissionen